wickkiey/tamil-wikipedia-chunked huggingface dataset:
# அமில கிரியெல்ல

**அமில கிரியெல்ல ** (*Amila Kiriella*, பிறப்பு: ஆகத்து 8 1982), இலங்கை கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2001-02 பருவ ஆண்டில், இலங்கை கொழும்பு நொன்டர்ஸ் விளையாட்டுக்கழக அணி உறுப்பினராக பங்குகொண்டார்.
# அமில கிரியெல்ல

## மூலம்

- அமில கிரியெல்ல - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# கீழுயிர்

**கீழுயிர்** என்பது, சில பேச்சு மொழிகளில் காணப்படும் உயிரொலி வகைகளுள் ஒன்று. நாக்கு வாயின் மேற்பகுதியில் இருந்து கூடிய அளவு விலகிக் கீழே இருக்கும் நிலையில் ஒலிக்கப்படும் உயிரொலிகள் இந்த வகையைச் சார்ந்தன. கீழுயிர் என்பதற்கு ஈடாக **தாழுயிர்**, **திறப்புயிர்** போன்ற சொற்களும் தமிழில் பயன்படுகின்றன.  
இவ்வுயிர்களை ஒலிக்கும்போது ஒப்பீட்டளவில் நாக்குக் கீழ் நிலையில் இருப்பதாலேயே இதைக் *கீழுயிர்* என்றனர். இது அமெரிக்க மொழியியலாளரிடையே பரவலாகப் பயன்படும் *low vowel* என்பதன் தமிழாக்கம். *உயருயிர்* என்பதும் இதே சொல்லின் தமிழாக்கமே.அனைத்துலக ஒலிப்பியல் அரிச்சுவடியில் இதைக் குறிக்க *open vowel* என்னும் ஆங்கிலச் சொல் பயன்படுகிறது. இதற்கு இணையான தமிழ்ச் சொல்லாக *திறப்புயிர்* என்பது. இது ஒலிப்பின்போது வாயின் நிலையைக் குறிப்பது. அங்காந்த நிலையில் வாயிருக்க ஒலிக்கும் உயிர்கள் திறப்புயிர்கள். தமிழ் மொழியியல் நூல்களில் இரண்டு சொற்களுமே பயன்பட்டு வருகின்றன.  
அனைத்துலக ஒலிப்பியல் அரிச்சுவடி, பின்வரும் ஐந்து கீழுயிர்களைக் குறிப்பிடுகிறது:  
- கீழ் முன் இதழ்விரி உயிர்
- கீழ் முன் இதழ்குவி உயிர்
- கீழ் நடு இதழ்விரி உயிர்
- கீழ் பின் இதழ்விரி உயிர்
- கீழ் பின் இதழ்குவி உயிர்
# கீழுயிர்

## தமிழில் மேலுயிர்கள்

தமிழில் இரண்டு மேலுயிர்கள் உள்ளன.  
- கீழ் நடு இதழ்விரி குற்றுயிர் - "அ"
- கீழ் நடு இதழ்விரி நெட்டுயிர் - "ஆ"
# கமல் கிரியெல்ல

**கமல் கிரியெல்ல** (*Kamal Kiriella*, பிறப்பு: செப்டம்பர் 25 1967), இலங்கை கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995/96 பருவ ஆண்டில், இலங்கை பொலிஸ் விளையாட்டுக்கழக அணி உறுப்பினராக பங்குகொண்டார்.
# கமல் கிரியெல்ல

## மூலம்

- கமல் கிரியெல்ல - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டி. கொடிகார

**டி. கொடிகார** (*D. Kodikara*), இலங்கை கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990-91 பருவ ஆண்டில், இலங்கை சிங்க விளையாட்டுக் கழக அணி உறுப்பினராக பங்குகொண்டார்.
# டி. கொடிகார

## மூலம்

- டி. கொடிகார - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ஐ. கொடிகம

**ஐ. கொடிகம** (*I. Kudigame*), பிறப்பு: சூன் 1 1969, இலங்கை காலிப் பிரதேச அணியின் துடுப்பாட்டக்காரர் ஆவார். இவர் 13 முதல்தர துடுப்பாட்டப் போட்டியில் கலந்து கொண்டுள்ளார். இவர் 1988-89 பருவ ஆண்டில், இலங்கை காலி விளையாட்டுக்கழக அணி உறுப்பினராக பங்குகொண்டார்.
# ஐ. கொடிகம

## மூலம்

- ஐ. கொடிகம, - கிரிக்கட் ஆக்கைவ்
# கனிஷ்க குலசேக்கர

**கனிஷ்க குலசேக்கர ** (*Kaniska Kulasekera*), பிறப்பு: ஏப்ரல் 23 1973, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995-96 பருவ ஆண்டில், இலங்கை கோல்ட் விளையாட்டுக்கழக அணி உறுப்பினராக பங்குகொண்டார்.
# கனிஷ்க குலசேக்கர

## மூலம்

- கனிஷ்க குலசேக்கர, - கிரிக்கட் ஆக்கைவ்
# மலித் குமார (துடுப்பாட்டக்காரர்)

** மலித் குமார** (*Malith Kumara*), பிறப்பு: நவம்பர் 14 1989, இலங்கை பானதுறைப் பிரதேச அணியின் துடுப்பாட்டக்காரர். இவர் 17 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10 -2011 பருவ ஆண்டில், இலங்கைபொலிஸ் விளையாட்டுக்கழக அணி உறுப்பினராக பங்குகொண்டார்.
# மலித் குமார (துடுப்பாட்டக்காரர்)

## மூலம்

- மலித் குமார, - - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# பிரதீப் குமார

** பிரதீப் குமார** (*Pradeep Kumara*), பிறப்பு: ஆகத்து 15 1972, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998/99 பருவ ஆண்டில், இலங்கை பொலிஸ் விளையாட்டுக்கழக அணி உறுப்பினராக பங்குகொண்டார்.
# பிரதீப் குமார

## மூலம்

- பிரதீப் குமார, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பிரசாத் குமார

**பிரசாத் குமார ** (*Prasad Kumara*), பிறப்பு: ஏப்ரல் 28 1978, இலங்கை களுத்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2005/06 பருவ ஆண்டில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
# பிரசாத் குமார

## மூலம்

- பிரசாத் குமார , - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டபிள்யு. குமார

** டபிள்யு. குமார ** (*W. Kumara*), இலங்கை காலிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1995-96 பருவ ஆண்டில், இலங்கை காலி விளையாட்டுக்கழக அணி உறுப்பினராக பங்குகொண்டார்.
# டபிள்யு. குமார

## மூலம்

- டபிள்யு. குமார, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# நந்தீசர்

நந்தீசரே திருமூலரின் குரு ஆவார். **நந்தீசர்** நூல்கள் பல உள்ளன.அவற்றுள் சில நூல்களே அறியப்பட்டுள்ளன.
# நந்தீசர்

## நந்தீசர் பற்றிய கதைகள்

சிவகணங்களில் ஒருவர் நந்தீசர் என்றும் அவர் மானிட வடிவம் பெற்று வாழ்ந்ததாகவும் பல்வேறு கதைகள் சொல்கிறார்கள். சிவகணங்களில் ஒருவரான நந்தீசர் பார்வதி தேவியின் அந்தப்புரத்தினைக் காவல் காத்து வந்தார். அப்போது அம்மையைத் தரிசிக்க அடிலகன் என்னும் அரசன் வந்தான். அம்மையின் அனுமதியின்றி யாரையும் உட்செல்ல விடமாட்டேன் என்று நந்தீசர் தடுத்தார். இதையறிந்த சிவன் கோபங்கொண்டு அவரை பன்னிரெண்டாண்டுகள் பூலோகத்தில் வாழ்ந்து வரும்படி சபித்துவிட்டாராம். பூலோகத்தில் சிலாத முனிவர் யாக பூமி உழுத போது, கண்டெடுத்த பெட்டியில் அந்தக் குழந்தை இருந்தது. அதற்கு வீரகன் என்று பெயரிட்டு, சிலாதர் தம்பதிகள் வளர்த்து வந்தனர். தங்கள் குழந்தை பன்னிரண்டு வயதில் இறந்துவிடும் என்பதறிந்து மனம் வருந்தினர். அவர்கள் வருத்தத்தை அறிந்த வீரகன் (நந்தீசர்) அவர்களுக்கு ஆறுதல் வார்த்தைகள் கூறி,.கடுந் தவம் செய்ய ஆரம்பித்தான். ஆதன் விளைவாக சிவனார் அவனுக்குக் காட்சி கொடுத்து, நீ சிவலோகத்தில் சிரஞ்சீவியாய் வாழ்ந்திருப்பாய், சிவகணங்களின் தலைவனாகவும் விளங்குவாய், உனக்கு அனைத்து ஞானத்துடன்,சிவஞானமும் அருளினோம் என்று கூறு மறைந்தார். நந்தீசர் தேவர்சஞ்சை (பித்ரு தேவரின் மகள் ) என்பவளை மணந்தார்.
இவரது சமாதி திருவாவடுதுறையில் இருப்பதாகச் சொல்லப்படுகிறது.
# யோசான் குமார

**யோசான் குமார** (*Yoshan Kumara*), பிறப்பு: சூன் 8 1990, இலங்கை காலிப் பிரதேச அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டில், இலங்கை மொரட்டுவைப் விளையாட்டுக்கழக அணி உறுப்பினராக பங்குகொண்டார்.
# யோசான் குமார

## மூலம்

- யோசான் குமார, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ரவீந்திர லக்மால்

**ரவீந்திர லக்மால்** (*Ravindra Lakmal*), பிறப்பு: சூலை 25 1981, இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003/04 பருவ ஆண்டில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# ரவீந்திர லக்மால்

## மூலம்

- ரவீந்திர லக்மால், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# கலா (இசைத்தொகுப்பு)

***கலா*** (*Kala*) ஆகத்து 2007 இல் பிரித்தானிய இசைக்கலைஞர் மாதங்கி அருள்பிரகாசம் என்ற மாயாவினால் **(M.I.A)** வெளியிடப்பட்ட இரண்டாவது இசைத்தொகுப்பு ஆகும். இது நடன இசையில் இருந்து ஹிப் ஹாப் வரையிலான இசை பாணிகளை வழங்குகிறது. மேலும் இப்பாடல்களில் உறுமி இசையும் தெற்காசியாவின் இசையும் விரிவாக பயன்படுத்தப்படுகிறது. இது முக்கியமாக மாதங்கி அருள்பிரகாசம் மற்றும் சுவிட்ச் ஆகியோரால் எழுதப்பட்டு தயாரிக்கப்பட்டது, மேலும் டிம்பாலாண்ட், டிப்ளோ, ஆஃப்ரிகன் பாய் ற்றும் வில்கான்னியா மாப் ஆகியோர் இதன் முக்கிய பங்களிப்பாளர்கள் ஆவார்கள். மாயா 2006 ஆம் ஆண்டின் முற்பகுதியில் இந்த ஆல்பத்தின் பதிவை தொடங்கினார். அவர் இந்தியா, ஜமெய்க்கா, ஆத்திரேலியா, லைபீரியா மற்றும் டிரினிடாட் உட்பட உலகம் முழுவதும் பல்வேறு இடங்களில் இந்த பாடல்களை பதிவாக்கினார் .  
மாயாவின் முதல் இசைத்தொகுப்புக்கு அவரது தந்தை அருளரின் பெயர் இடப்பட்டிருந்தது. அதே போல கலா என்ற அவரது தாயின் பெயர் இந்த இசைத்தொகுப்புக்கு இடப்பட்டது. மேலும் மாதங்கியின் பாடல்கள் விடுதலைப் புலிகளை அங்கீகரிப்பதாக இருப்பதாக அவர் அமெரிக்காவிற்குச் செல்வதற்கான நீண்ட கால விசா தடுக்கப்பட்டது. கலா பல வெளியீடுகள் மூலம் ஆண்டின் சிறந்த ஆல்பங்களில் ஒன்றாக இடம் பெற்றது. இது மாயாவின் முந்தைய வெளியீடான அருளரை விட 172 இடங்கள் முன்னேறி பில்போர்டு 200 பட்டியலில் பதினெட்டாவது இடத்தை பிடித்தது, ஆனால் பத்திரிகை மற்றும் சிறந்த எலக்ட்ரானிக் ஆல்பங்கள் வரிசையில் முதலிடத்தைப் பிடித்து விட்டது. ஐக்கிய இராச்சிய இசைப்பட்டியல் வரிசையில் அருளர் என்ற அவருடைய முதல் இசைத்தொகுப்பை விட 59 இடங்கள் முன்னேறி 39ஆம் பிடித்தது. கலாவில் "பாய்ஸ்", "ஜிம்மி" மற்றும் "பேப்பர் பிளேன்ஸ்" உட்பட 16 பாடல்கள் இடம்பெற்றுள்ளன.
# அலாவுதின் பாமன் சா

**அலாவுதின் பாமன் சா** (r. 3 ஆகத்து 1347 - 1358) என்பவரின், இயற்பெயர் **சாபர் கான்** (Zafar Khan) ஆகும். இவர் ஆப்கானின் 34 மாகாணங்களில் ஒன்றான, பாதாக்சானின்(Badakhshan) வழிவந்தவர்.இவர் ஈரானின்
பாரசீக மொழி பேசும் மக்களான, *தத்சிக்*(TĀDJĪK) பரம்பரையைச் சார்ந்தவர் என வரலாற்று ஆய்வுகளால் நிரூபிக்கப் பட்டுள்ளது. இதற்கு முன் இவர்,பாரசீக அரசரான பாமனின் வழித்தோன்றல் என கருதப்பட்டார்.
# அலாவுதின் பாமன் சா

## புரட்சியும், ஆட்சியும்

தில்லி சுல்தானத்தினை, முகம்மது பின் துக்ளக் ஆண்ட காலத்தில், புரட்சி செய்தவரான *நசிருதின் இசுமாயில் சா* (Nazir uddin Ismail Shah), தக்காணத்தின் ஆளுநராக இருந்த *சாபர் கானின்* புரட்சிக்கு ஆதரவாக இருந்தார்.அதன்பின்னர் *சாபர்கானுக்கு*, *அலாவுதின் பாமன் சா* (Abu'l Muzaffar Ala-ud-Din Hassan Bahman Shah) என்ற பட்டப்பெயரினைக் கொடுத்து, பாமினிச் சுல்தானத்தை நிறுவ பேருதவிப் புரிந்தார். அலாவுதின் பாமனும், துக்ளக்கின் ஆட்சிப் பகுதியான தக்காணத்தில் தொடர்ந்து புரட்சி செய்து, பாமினி சுல்தானத்தை, 3 ஆகத்து 1347 ஆம் ஆண்டு நிறுவினார்.  
தனது சுல்தானத்தை நான்கு பகுதிகளாகப் பிரித்து, ஒவ்வொன்றினையும் நன்கு கவனித்து ஆட்சி செய்ய ஆளுநர்களை நியமித்தார். தனது காலத்தில் விசயநகரத்துடன் பல போர்கள் செய்தார். இவருக்குப் பிறகு இவரது மகனான, முதலாம் முகம்மது சா அரியணை ஏறினார்.
# இடையுயிர்

**இடையுயிர்** என்பது, சில பேச்சு மொழிகளில் பயன்படுகின்ற ஒரு வகை உயிரொலி. இதை ஒலிக்கும்போது நாக்கு வாயின் மேல் பகுதிக்கு மிக அண்மையிலோ அல்லது கீழே அதிகம் தொலைவிலோ இல்லாது இடை நிலையில் இருக்கும். அதாவது, மேலுயிர்களை ஒலிக்கும் போதும், கீழுயிர்களை ஒலிக்கும் போதும் இருக்கும் நிலைகளுக்கு இடையில் அமையும். அனைத்துலக ஒலிப்பியல் அரிச்சுவடியில் தனியான குறியீட்டைக் கொண்டுள்ள ஒரே இடையுயிர், இடை நடுவுயிர் ஆகும். இக்குறியீடு schwa என்னும் உயிரொலியைக் குறிக்கவும் பயன்படுகிறது.  
அ.ஒ.அ. உயிரொலிக்கு உரிய வெளியை மூன்றாகப் பிரிக்கிறது. இவை, அல்லது போன்ற மேல் நடுவுயிர், அல்லது போன்ற கீழ் நடுவுயிர் என்பன, கீழுயிர் இற்கும், மேலுயிர்கள் அல்லது இற்கும் இடையேயுள்ள ஒலியலைச் செறிவு வெளியில் சம அளவு தூரங்களில் உள்ளன.  
உண்மையான முன் அல்லது பின் உயிர்களில் நான்கு வேறுபட்ட உயர நிலைகளுக்கு மேல் பிரித்தறிவது கடினம் என்பதால், மிகவும் குறைவான மொழிகளிலேயே இடையுயிரின் மூன்று நிலைகளிடையேயும் வேறுபாடு காட்டுவனவாக உள்ளன. ஆனால், ஆசுத்திரிய-பவேரிய செருமன் கிளை மொழியான ஆம்சுட்டெட்டனில் கீழ் நடு உயிரொலியுடன், முன் இதழ்விரி உயிர், முன் இதழ்குவி உயிர், முன் இதழ்குவி உயிர், என்பன உட்பட்ட நான்கு உயர்நிலை வேறுபாடுகள் உள்ளன. இவற்றை ஏற்கெனவேயுள்ள அ.ஒ.அ. குறியீடுகளான , , , என்பவற்றைப் பயன்படுத்திக் குறிக்கின்றனர்.  
****மேல்-கீழ்****  
| **கீழ்** | } |
| --- | --- |  
எனினும், உயிரொலிகள் என்பன, கீழ் , மேல் என்பவற்றுக்கு இடையே, மூன்றிலொரு பங்கு தூரத்தில் உள்ளன. இது சரியாக உயிரொலிகள் என்பவற்றுக்கு அ.ஒ.அ. தரும் வரைவிலக்கணத்துக்கு ஒப்ப அமைகின்றது. இதனால், ஆம்சுட்டெட்டன் பவேரியம், இடையுயிர் ஒலிகளை, கீழ்-இடை, மே-இடை ஆகிய இரண்டு வகை உயிரொலிகளில் இருந்தும் வேறுபடுத்தும் மொழிகளுக்கான எடுத்துக்காட்டாக அமைகின்றது.  
****கீழ்-இடை****  
| **கீழ்** | } |
| --- | --- |
# இடையுயிர்

## தமிழில்

தமிழில் இந்த வகையைச் சேர்ந்த உயிரொலிகள் எதுவும் இல்லை.
# இடையுயிர்

## உசாத்துணைகள்

- கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம். 2007.
- சுப்பிரமணியன், சி., *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
# போகர்

## போகர் சித்தர்

**போகர்**, **போக மாமுனிவர்** (*Bogar*, Boyang Wei) என்பவர் பதினெண் சித்தர்களுள் தனிச் சிறப்புவாய்ந்த சித்தராகவும், இரசவாதியாகவும், தத்துவ ஞானியாகவும், எழுத்தாளராகவும் அனைவராலும் அறியப்படுகிறார். இவரது காலம் கி.மு. 500 மற்றும் கி.மு.100-இக்கு இடைப்பட்டதாகக் கணிக்கப்படுகிறது. இவர் வைகாவூர் (பழனி) எனும் ஊரில் பிறந்தார். இவர் தன் தாய் மற்றும் தன் தாத்தாவிடமும் கல்வியைக் கற்றார் என்று கூறப்படுகிறது. இவர் நவசித்தர்களுள் ஒருவரான காலங்கி நாதர் என்பவரின் சீடராக அறியப்படுகிறார். போகரின் சீடர்கள் பலர் இருப்பினும் குறிப்பிடும்படியாகப் புலிப்பாணி என்னும் சித்தர் அறியப்படுகிறார். சீனாவில் போகர் *போயாங் வேய்* என்ற பெயரில் அறியப்படுகிறார். இவர் தமிழிலும், சீன மொழியிலும் இயற்றியுள்ள நூல்களின் வாயிலாகச் சித்த மருத்துவம், விஞ்ஞானம், இரசவாதம், காயகற்ப முறை, யோகாசனம் போன்ற எண்ணற்ற குறிப்புகளும், அறிவியல் ரீதியலான கண்டுபிடிப்புகளும், மெய்ஞானம் அடைவதற்கான வழிமுறைகளும் நமக்குக் கிடைக்கப்பெறுகின்றன. உலகம் உய்ய வேண்டும் என்பதற்காகத் தமிழகத்தில் திண்டுக்கல் மாவட்டம் பழனி மலையில் அமைந்துள்ள அருள்மிகு தண்டாயுதபாணி சுவாமி திருக்கோவிலின் மூலவர் திருவுருவச்சிலையை நவபாடாணங்களைக் கொண்டு போகர் வடிவமைத்தார் என்று நம்பப்படுகிறது.
# போகர்

## **அருள்மிகு மகா சித்தர் போகர் திருக்கோயில்** **- திருஈங்கோய்மலை**

திருச்சிராப்பள்ளி மாவட்டம் , முசிறி வட்டம், முள்ளிப்பாடி கிராமம், திருஈங்கோய்மலை அடிவாரத்தில் **அருள்மிகு மகா சித்தர் போகர்** அவர்களுக்கு என்று ***ஒரு தனித் திருக்கோயில்*** உள்ளது. பழநி நவபாசாண முருகன் சிலைக்கு ஈங்கோய்மலையில் இறுதிவடிவம் கொடுத்து அதன் மருத்துவ தன்மையை சோதித்த பின்னரே அச்சிலையை பழனிக்கு எடுத்து சென்று பிரதிஷ்ட்டை செய்ததாக பொது மக்கள் நம்புகின்றனர்.  
அதற்கு முக்கிய காரணமாக உலகத்தில் வேறெங்கும் இல்லாத விதமாக அவருக்கென்று ***ஒரு திருக்கோயில்*** உள்ளது. மேலும் அதன் கட்டுமானம் சைவ ஆகம விதிப்படி அமைந்துள்ளது. <blockquote>**மகா குரு போகர்** அவர்கள் கையில் ஓலைச்சுவடியுடன் அதை படிப்பது போன்று **மூலபந்த சூட்சமாசனத்தில்** அமர்ந்து இருக்கும் இச்சிலை போன்று போகர் சிலாரூபமானது வேறு எந்த திருக்கோயிலிலும் ஏன் உலகத்திலே இல்லை என்று கூறும் அளவிற்கு பிரசித்தியானது.  
அருள்மிகு போகர் திருக்கோயிலானது <u>முசுகுந்த சக்கரவர்த்தியால்</u> கட்டப்பட்டது என்று போகர் அவரது ஓலைச்சுவடிகளில் குறிப்பிட்டுள்ளதாக சில தகவல்கள் அறியப்படுகின்றன. மேலும் முசுகுந்த சக்கரவர்த்தி பழனி நவபாஷாண முருகன் சிலையை போகர் செய்து அதற்கு ஈங்கோய்மலையில் இறுதிவடிவம் கொடுத்தது அறிந்து அச்சிலையை காண அவர் ஈங்கோய்மலை நாடி வந்தபோது போகர் அவருக்கு கொடுத்த காட்சியை சிலையாக வடித்துள்ளார் என்றும் இதைப்பற்றி ஓலைச்சுவடிகளில் உள்ளதாகவும் நம்பப்படுகிறது.  
முசிறி சோழ மன்னன் முசுகுந்தனால் ஆளப்பட்டது மற்றும் பத்தாம் நூற்றாண்டில் "முசுகுந்தபுரி" என்று அறியப்பட்டது, பின்னர் முசிறி என்று மருவியது. காவிரி ஆற்றின் வடக்கரையில் அமைந்துள்ளது, நெசவுத் தொழிலுக்கு பெயர் பெற்றது, குறிப்பாக பருத்தி புடவைகள் நெய்யும் கைவினைஞர்களின் மையமாக உள்ளது. இந்தப் பகுதி பண்டைய காலங்களில் ஒரு துறைமுகமாகவும், வணிக மையமாகவும் திகழ்ந்துள்ளது.  
இத்திருக்கோயிலில் ஒவ்வொரு மாதமும் **<u>பரணி நட்சத்திரத்தில்</u>** குரு *போகமாமுனிவருக்கு* நற்பகல் மணி 12.30 PM முதல் 2.30 PM மணிக்குள் ***குரு பூஜையும்*** அதை தொடர்ந்து மக்களுக்கு அன்னதானமும் பல வருடங்களாக நடைப்பெற்று வருகிறது. இதே போன்று ஒவ்வொரு மாதமும் பௌர்ணமி திதியில், *பௌர்ணமி பூஜையும்* இரவு 8.30 PM மணியளவில் நடைப்பெறுகிறது.</blockquote>இத்திருக்கோயில் *தமிழ்நாடு இந்து சமய அறநிலையத்* துறையின் கீழ் பராமரிக்கப்படுகிறது. தொல்லியல் துறை இக்கோயிலை புராதான கோயில்கள் பட்டியலில் வைத்துள்ளது.  
இக்கோயிலானது தற்போது மிகவும் பழுது அடைந்து மண்டபத்தின் வடக்கு சுவர் இடிந்து உள்ளது. இக்கோயில் திருப்பணி வருகிற உத்திராயண புண்ணியகாலத்தில் (ஆங்கில வருடம் 2026) ஆரம்பிக்கப்படவுள்ளதாகவும் அறநிலைய துறை சார்பில் திருப்பணி ஒப்புதல்கள் வழங்கப்பட்டுள்ளன என்றும் தகவல்கள் அறியப்படுகின்றன.
# போகர்

## பழனி முருகன் சிலை

பழனி முருகனின் மூலத்திருவுருவச் சிலை போகரால் நவபாடாணங்களைக் கொண்டு உருவாக்கப்பட்டதாகக் கருதப்படுகிறது.<blockquote>*"பாங்கான பாடாணம் ஒன்பதினும் பரிவான விபரம்தான் சொல்லக் கேளு*  
*கௌரி கெந்திச்சீலைமால் தேவி கொடு வீரம்கச்சால் வெள்ளை*  
*பகர்கின்ற தொட்டினொடு சூதம்சங்கு பூரணமாய் நிறைந்த சிவசக்தி*  
*நலமான மனோம்மணி கடாட்சதாலே நண்ணிநீ ஒன்பதையும் கட்டுகட்டு"* **- போகர்**</blockquote>ஆறு ஆதாரங்களில் முக்கியமான ஆக்ஞா எனப்படும் புருவமத்திக்கும், உச்சந்தலைக்கும் மத்தியில் குடிகொண்டிருக்கும் மனோன்மணியின் அனுக்கிரகத்தாலே (பீனியல் சுரப்பி அல்லது கூம்புச் சுரப்பி என்று அறிவியல் ரீதியாக அறியப்படுகிற அரிசியின் அளவே உள்ள ஒரு சிறிய சுரப்பி ஆகும்) ஒன்பது வகையான பாஷாணங்களாகிய;  
1. கௌரிப் பாஷாணம் : Arsenic pentasulfide  
2. கெந்தகப் பாஷாணம் : Sulfur  
3. சீலைப் பாஷாணம் : Arsenic Di sulphite  
4. வீரப் பாஷாணம் : Mercuric Chloride  
5. கச்சாலப் பாஷாணம் : சரியான ஆய்வு அறிவிக்கை கிடைக்கவில்லை  
6. வெள்ளைப் பாஷாணம் : Arcenic Tri Oxide  
7. தொட்டிப் பாஷாணம் : சரியான ஆய்வு அறிவிக்கை கிடைக்கவில்லை  
8. சூதப் பாஷாணம் : Mercury  
9. சங்குப் பாஷாணம் : சரியான ஆய்வு அறிவிக்கை கிடைக்கவில்லை  
இவைகளைப் பல செய்முறைகளுக்கு உட்படுத்தி அவற்றைச் சுத்திகரித்துப் பழனி தண்டாயுதபாணி விக்கிரகம் வடிவமைக்கப்பட்டதாகப் போகர் இப்பாடலில் கூறியிருக்கிறார். இன்றளவும் இதன் செய்முறை புதிராகவும், நவீன அறிவியலுக்குச் சவால் விடும் விதமாக அமைந்திருப்பதால் தண்டாயுதபாணி சிலை என்பது ஆச்சரியமாகக் கருதப்படுகிறது.  
இச்சிலை௧்கான வழிபாடு, திருமுழுக்கு விதிமுறைகள் புலிப்பாணி சித்தர் மறைப்பொருளாக இயற்றி வைத்திருக்கும் ஒருசில குறிப்புகளின் வாயிலாகக் கிடைக்கப்பெருகிறது.
<blockquote>*"பாரப்பா மலையதுவின் உச்சியிலே*  
*பாங்கான போகருட சமாதியருகே*  
*கட்டான பாடாணவகை எட்டுடனொன்று*  
*காணவே சேர்த்துவார்த்த சிலைதானும்*  
*நண்ணவே பிரதிட்டைதான் செய்து*  
*நவிலுவேன் பூசைசோ டசமுஞ்செய்ய*  
*ஆற்றினேன் பூசைவிதிகள் தானும்*  
*ஆரப்பா அறிவார்க ளாருமில்லை."* **- புலிப்பாணி**</blockquote>இச்சிலை தற்போது சேதமடைந்து விட்டது. எனவே இச்சிலைக்கு அபிடேகம் நடைபெறுவதில்லை.
# போகர்

## போகர் தமிழுக்கு அளித்துள்ள படைப்புகள்

போகர் தமிழில் இயற்றியுள்ள படைப்புகளில் ஒருசிலவே அறியப்பட்டுள்ளன.  
போகர் தமிழில் இயற்றியதாக சுமார் 64 நூல்கள் இதுவரை கண்டறியப்பட்டுள்ளன. இவர் எழுதியதாக சுமார் 26,307 பாடல்கள் கிடைக்கப்பெறுகின்றன. இதுவரை 23 நூல்கள் மட்டுமே அச்சிடப்பட்டுள்ளன. இதன் மூலம் 11,000 பாடல்கள் வெளிவந்தமை தெளிவாகிறது.  
இவர் தம் சுவடிகள் பெரும்பாலும் சென்னை சுவடி நூலகம், தஞ்சை சரஸ்வதி மகால், சென்னை சித்தமருத்துவ மேம்பாட்டு குழு, புதுச்சேரி பிரெஞ்சு கழகம், தமிழ்நாடு அரசு தொல்பொருள் ஆய்வுத்துறை, கேரள பல்கலைக்கழக சுவடி மையம், முதலிய இடங்களில் பாதுகாக்கப்பட்டு வருகின்றன.  
போகர் தமிழில் இயற்றியுள்ள நூல்கள் சிலவற்றின் பெயர் பட்டியல்;  
- போகர் 7000 (சப்த காண்டம்)
- ஜெனன சாகரம் 550
- நிகண்டு 1700
- வைத்தியம் 1000
- சரக்குவைப்பு 800
- கற்பம் 360
- உபதேசம் 150
- இரணவாகமம் 100
- ஞானசாராம்சம் 100
- கற்ப சூத்திரம் 54
- வைத்திய சூத்திரம் 77
- முப்பு சூத்திரம் 51
- ஞான சூத்திரம் 37
- அட்டாங்க யோகம் 24
- பூசா விதி 20
- வாண சாஸ்திரம்
# போகர்

## இவற்றையும் காண்க

1. சோழர்களின் சீனத் தொடர்பு
1. பாண்டியர் துறைமுகங்கள்
1. தமிழர் கப்பற்கலை
1. இரசவாதம்
1. தமிழ் மருத்துவச் சுவடிகள் பட்டியல்
1. தமிழ் சித்தர்கள்
1. இரசவாதம்
1. அகத்தியம்
1. யின் யாங்கு
# போகர்

## உசாத்துணைகள்

.
# கொங்கணர்

**கொங்கண சித்தர்** ("Koṅgaṇar Siddhar") அல்லது **கொங்கணர்** அல்லது **கொங்கணவர்** பதினெண் சித்தர்களுள் முக்கியமான சித்தராகக் கருதப்படுபவர்.  
எழில் கொஞ்சும் கேரளத்தின் கொங்கண் பிரதேசத்தில் புளிஞர் குடியில் கொங்கணச் சித்தர் பிறந்தார் என்று அகத்தியர் பன்னிரண்டாயிரமும் போகர் ஏழாயிரமும் தெரிவிக்கின்றன. கொங்கணரின் குரு போகர் ஆவார். கொங்கணர் சிறந்த முருகன் மற்றும் அம்பிகை பக்தர் ஆவார். முருகனை வழிபடும் முறையையும் மந்திரங்களையும் போகர் கொங்கணருக்கு உபதேசித்துள்ளார்.  
முருகப்பெருமான் பழனியம்பதியில் ஆண்டி கோலத்தில் நின்று தரிசனம் தருகிறார். முருகப்பெருமான் பழனியை விட்டு திருவிளையாடல் புரியும் பொருட்டு அளவாய் மலை சென்று அங்குச் சித்தர்கள் சேர்த்து வைத்த பொன்மலையைத் தூக்கி வந்து வைகை பொன்மலை என்ற இடத்தில் வைத்ததாக அதன் தல வரலாறு கூறுகிறது முருகன் பழனியை விட்டு இடம்பெயர்ந்ததை ஞான திருஷ்டியால் அறிந்த போகர் புதிய மூலவராக நவபாஷாணத்தால் ஆன தண்டாயுதபாணியை வடித்தெடுத்தார். தன் சீடரான கொங்கணரை அழைத்து அளவாய் மலை சென்று முருகனின் திருவிளையாடலை நேரில் சென்று அறிந்து வரபணித்தார். அதை ஏற்று கொங்கணரும் பழனியில் இருந்து அளவாய் மலை வந்து நடந்ததை அறிந்து கொண்டு சிறிது காலம் தவம் புரிந்தார். பிறகு அங்கிருந்து வைகை பொன்மலை என்ற தலத்தை அடைந்து அங்குள்ள குகையில் சுமார் 300 வருடங்கள் தவம் புரிந்து முருகன் தரிசனம் கண்டதாகக் குறிப்புகள் கூறுகின்றன. அங்கிருந்து ஊதியூர் மற்றும் பழனி வந்து போகரைக் கண்டு அளவளாவி இருந்தார். மறுபடியும் பயணம் மேற்கொண்ட அவர் இறுதியில் திருப்பதி திருமலையில் சித்திரை மாதம் உத்திராடம் நட்சத்திரத்தில் ஜீவசமாதி அடைந்தார்திருப்பூர் மாவட்டம் ஊதியூர் மலையில் கொங்கண சித்தர் தவபீடம் உள்ளது. இது தமிழ்நாட்டின் புகழ்பெற்ற புனித தலங்களில் ஒன்றாகும். கொங்கணச் சித்தர் தமிழ்நாட்டிலுள்ள பல தலங்களிலும் சென்று தவம் செய்ததாகவும் இறுதியில் திருப்பதியில் ஜீவசமாதியானதாகவும் தகவல்கள் உள்ளன. அவர் தங்கியிருந்த மற்ற இடங்களில் முக்கியமானவை வையப்பமலை, அலவாய்மலை, சங்ககிரி ஆகியவையாகும்  
இவருக்குக் கொங்கணர், கொங்கணச் சித்தர், கொங்கண நாயனார், கொங்கண நாதர் எனப் பல பெயர்களும் உண்டு. இவர்கள் வெவ்வேறானவர்கள் என்பாருமுண்டு.  
கொங்கணர் திருவள்ளுவரின் சீடர் என்றும் போகரின் சீடர் என்றும் கூறுகின்றனர். இவர்பெயரால் வைத்திய, இரசவாத, யோக நூல்களும் பாடல்களும் இருக்கின்றன. இவர் கி.பி 7-ஆம் நூற்றாண்டில் இருந்தவர். கொங்கு நாட்டைச் சேர்ந்தவர். ஆதலின் இப்பெயர் பெற்றார் என்பர்.
# கொங்கணர்

### அரச வம்சம்

கொங்கணர் அடிப்படையில் ஒரு இளவரசர் கொங்குநாட்டில் மகராஜன் எனும் மன்னனின் ஒரே மகனாவார். தனது பதினாறாவது வயதிலேயே காடுகளை வலம் வரவேண்டும் என்ற ஆசையைத் தனது தந்தையிடம் முறையிட அவரும் ஏற்பாடு செய்தார். அந்தப் பயணத்திற்கு பெயர் பூவலம் என்று குறிப்பிடுவர்.  
மலை சார்ந்த காடுகளைச் சுற்றி வந்த இளவரசர், தனது கண்களில் படும் பறவை விலங்கு செடி கொடிகள் அனைத்தையும் தனது வாளினால் வெட்டி வீசி எறிந்து கொண்டே வந்து சேர்ந்த மலைதான் ஊதியூர் மலை.  
கொங்கணர் பற்றிய கதை ஒன்று உண்டு. கொங்கணர் ஒரு மரத்தின் கீழ் யோகம் செய்து கொண்டிருந்தார். அப்பொழுது மரத்தின் மேல் இருந்த கொக்கு அவர்மீது எச்சம் இட்டது. உடனே கொங்கணர் கண்ணை விழித்து அக்கொக்கைப் பார்த்தார். அது எரிந்து சாம்பலாயிற்று. அதன் பிறகு அவர் ஊருக்குள் வந்து ஒரு மனைவாயிலில் நின்று பிச்சை கேட்டார். அந்த இல்லத்தரசி கணவருக்கு உணவு பரிமாறிக் கொண்டிருந்த நேரம். ஆதலால் அவர் பிச்சை கொண்டுவர சிறிது நேரமாயிற்று. நேரங்கடந்து பிச்சை கொண்டுவந்தவரைக் கொங்கணர் சினத்துடன் விழித்துப் பார்த்தார். உடனே, அவ்வம்மையார் "கொக்கென்று நினைத்தாயோ கொங்கணவா?" என்று கேட்டார்.கற்பின் திறத்தால் வந்த ஞானத்தை அறிந்த கொங்கணவர் நாணமுற்று,தன்னுடைய சினத்தை வெல்லவேண்டிய உண்மையை அறிந்து மிகவும் தீவிரமாகத் தவவாழ்வில் கவனம் செலுத்தலானார்.
# கொங்கணர்

## கொங்கணர் நூல்கள்

கொங்கணர் நூல்கள் பல உள்ளன.அவற்றுள் சில நூல்களே அறியப்பட்டுள்ளன.  
- தனிக்குணம் 200
- வாத சூத்திரம் 200
- வாத காவியம் 3000
- வைத்தியம் 200
- சரக்கு வைப்பு 200
- முக்காண்டங்கள் 1500
- தண்டகம் 120
- ஞான வெண்பா 49
- ஞான முக்காண்ட சூத்திரம் 80
- கற்ப சூத்திரம் 100
- உற்பக்தி ஞானம் 21
- முதற்காண்ட சூத்திரம் 50
- வாலைக்கும்மி 100
- ஆதியந்த சூத்திரம் 45
- நடுக்காண்ட சூத்திரம் 50
- முப்பு சூத்திரம் 40
- ஞான சைதண்யம்109
- கடைக்காண்ட சூத்திரம் 50
- கொங்கணர் கற்ப உற்பத்தி
- கொங்கணர் நடு காண்ட சூத்திரம்-50
- கொங்கணர் சூத்திரம்-15
- கொங்கணர் சூத்திரம்-50
- கொங்கணர் 2,3 காண்டம்
- கொங்கணர் ஆதி சூத்திரம்
- கொங்கணர் பிரம்மானந்தம்
- கொங்கணர் ஞான நூல்
- கொங்கணர் ஞானம்
- கொங்கணர் கடை காண்டம்
- கொங்கணர் கடை காண்டம்- 2
- கொங்கணர் கடை காண்டம்-40
- கொங்கனார் கடைக் காண்ட சூத்திரம்
- கொங்கணர் கலைக்கியான சூத்திரம்
- கொங்கணர் கற்ப கோள்
- கொங்கணர் கற்ப முறைகள்
- கொங்கணர் கற்ப சூத்திரம்
- கொங்கணர் கற்ப உற்பத்தி
- கொங்கணர் கற்பம்
- கொங்கணர் மூன்றாம் காண்டம்
- கொங்கணர் முக்காண்டம்
- கொங்கணர் முப்பு சுருக்கம்
- கொங்கணர் முதல் காண்டம்-500
- கொங்கணர் 1-ஆம் காண்டம்-40
- கொங்கணர் 1-ஆம் காண்டம்-41
- கொங்கணர் நடு காண்டம்
- கொங்கணர் பட்சணி
- கொங்கணர் பிற காண்டம்
- கொங்கணர் சரக்கு வைப்பு
- கொங்கணர் சரக்கு வைப்பு முறை
- கொங்கணர் செந்தூரம்
- கொங்கணர் சித்தர் நூல்
- கொங்கணர் சித்து – 12
- கொங்கணர் சூத்திரம்
- கொங்கணர் சூத்திரம் 27-இல் இருந்து
- கொங்கணர் சூத்திரம்-40
- கொங்கணர் முதல் காண்டம்-41
- கொங்கணர் சூத்திரம்-15
- கொங்கணர் சூத்திரம்-27
- கொங்கணர் சூத்திரம்-40
- கொங்கணர் சூத்திரம்-50
- கொங்கணர் சூத்திரம்-500
- கொங்கணர் சூத்திரம்-60
- கொங்கணர் தாண்டகம் சுருக்கம்
- கொங்கணர் துரிய ஞானம்-15
- கொங்கணர் உற்பத்தி லயம்-21
- கொங்கணர் வாக்கியம் முதல் காண்டம்
- கொங்கணர் -16
- கொங்கணர் -30
- கொங்கணர் பாடல்கள்
- கொங்கணர் வேதாந்த சூத்திரம்
- கொங்கணர் வைத்திய நூல்
# கொங்கணர்

## கொங்கணச் சித்தர் வாலைக் கும்மி

இவர் பெயரில் வழங்கப்படும் பாடல்களில் "**வாலைக் கும்மி**" என்பது ஒன்று. வாலை என்பது சக்தியின் பெயர். கன்னி என்றும் பொருள். கன்னிப் பெண்ணை முன்நிறுத்தி கும்மி பாடியுள்ளதால் வாலைக்கும்மி என வழங்குகிறது.  
இஃது இவர் பெயரால் வழங்கினாலும் இவரால் பாடப்பட்டது அன்று. இவர் கருத்துகளை அமைத்து ஆசிரியர் வீரப் பெருமாளின் மாணாக்கர் ஒருவர் பாடியதாகவும், அவர் வலவேந்திரன் துரைவள்ளல் என்ற சிற்றரசன் காலத்தவர் என்றும் அவன் அஞ்செழுத்துணர்ந்த சைவன் என்றும் வாலைக்கும்மி பாடல் கூறுகின்றது.
# ஏனோக்கு

**ஏனோக்கு** (*Enoch*, எபிரேய மொழி:חֲנוֹךְ; *ʼIdrīs*) என்பவர் விவிலியத்தின் படி, நோவாவின் தந்தையான மெத்துசேலாவின் தந்தை. இவர் ஆதாமுக்குப் பின், சேத்து வழிவந்த ஏழாம் தலைமுறையை சேர்ந்தவர். இவரின் தந்தை எரேதுக்கு நூற்று அறுபத்திரண்டு வயதானபோது, இவர் பிறந்ததாக விவிலியம் கூறுகின்றது. ஏனோக்கு என்ற பெயருக்கு *அர்ப்பணிப்பு* என்று பொருள்.  
விவிலியத்தின் பழைய ஏற்பாட்டில் இவரைப்பற்றிக் குறிக்கையில், *"ஏனோக்குக்கு அறுபத்தைந்து வயதானபோது, அவனுக்கு மெத்துசேலா பிறந்தான். மெத்துசேலா பிறந்தபின், *ஏனோக்கு முந்நூறு ஆண்டுகள் கடவுளோடு நடந்தான்*. ஏனோக்கிற்குப் புதல்வரும் புதல்வியரும் பிறந்தனர். ஏனோக்கு மொத்தம் முந்நூற்று அறுபத்தைந்து ஆண்டுகள் வாழ்ந்தான். *ஏனோக்கு கடவுளோடு நடந்து கொண்டிருந்தான். பின்பு அவனைக் காணவில்லை. ஏனெனில் கடவுள் அவனை எடுத்துக்கொண்டார்*."* (தொடக்க நூல் 5: 20-24)  
விவிலியத்தில் இவரைப்பற்றி மிகக் குறுகிய வசனமே காணப்பட்டாலும், பல பழைய ஏற்பாடு ஆர்வளர்களிடையே முக்கியத்துவம் பெறுகின்றார்.
# வேலூர் தொழில்நுட்ப பல்கலைக்கழகம்

**வேலூர் தொழில்நுட்பப் பல்கலைக்கழகம்** அல்லது வி.ஐ.டி பல்கலைக்கழகம் (VIT University) தமிழ் நாட்டில் உள்ள வேலூர் மாவட்டத்தில் அமைந்துள்ள பொறியியல் நிகர்நிலை பல்கலைக்கழகம் ஆகும். இப்பல்கலைக்கழகத்தைத் தோற்றுவித்து, அதன் வேந்தராகவும் இருந்து வருபவர் ஜி.விசுவநாதன் ஆவார். 1984ல் பொறியியல் கல்லூரியாகத் தொடங்கப்பட்ட இக்கல்லூரி, 2000 வரை சென்னை பல்கலைக்கழகத்தின் கீழ் செயல்பட்டு வந்தது, பின்னர் 2001 இல் நிகர்நிலை பல்கலைக்கழகமாக உயர்வு கண்டது. செப்டம்பர் 2006ல் **வேலூர் தொழில்நுட்ப நிறுவனம்***(Vellore Institute of Technology)* என்று பெயர் மாற்றப்பட்டது. வேலூரில் மட்டுமல்லாமல் சென்னை, அமராவதி, போபால் ஆகிய நகரங்களிலும் இதன் வளாகங்களுள்ளன.
# வேலூர் தொழில்நுட்ப பல்கலைக்கழகம்

## வரலாறு

வி.ஐ.டி. பல்கலைக்கழகம் 1984 இல் *வேலூர் இன்ஜீனியரிங் கல்லூரி* என்ற பெயரில் தொடங்கப்பட்டது. பின்னர், 2001 இல் நிகர்நிலைப் பல்கலைக்கழகமாக அறிவிக்கப்பட்டதும் *வேலூர் இன்ஸ்டிட்யூட் ஆஃப் டெக்னாலஜி* என்றானது. அதன் பின்னர், 2006 இல் *யுனிவர்சிடி கிரென்ஸ் கமிஷெனின்* படி வி.ஐ.டி பல்கலைக்கழகம் என பெயர் மாற்றம் அடைந்தது.<sup>[1]</sup> 2020 ஆம் ஆண்டு கணக்கெடுப்பின்படி இப்பல்கலைக்கழகம் **இந்தியா டுடே** பத்திரிக்கையால் நடத்தப்பட்ட *இந்தியாவின் சிறந்த பொறியியல் கல்லூரிகள்* என்ற கருத்து கணிப்பில் **20வது இடம்** பெற்றது.
# வேலூர் தொழில்நுட்ப பல்கலைக்கழகம்

## பாடப்பிரிவுகள்

இப்பல்கலைக்கழகத்தில் 18 இளங்கலை பாடப்பிரிவுகளும், 32 முதுகலை பாடப்பிரிவுகளும் உள்ளன.அது மட்டுமன்றி ஆராய்ச்சி சார்ந்த பல்வேறு பாடப்பிரிவுகளும் உள்ளன. இங்கு சுமார் 12,250 மாணவ, மாணவியர் கல்வி கற்கின்றனர். வி.ஐ.டி. பல்கலைக்கழகத்தில் 8 கல்வி பாடப்பிரிவுகள் உள்ளன. விளையாட்டு, கல்வி, கலை என அனைத்துத் துறைகளிலும் மாணவர்களுக்கு ஊக்கம் அளிக்கப்படுகிறது.
# வேலூர் தொழில்நுட்ப பல்கலைக்கழகம்

## ரிவேரா

ஒவ்வொரு ஆண்டும் வி.ஐ.டி. பல்கலைக்கழகத்தில் *ரிவேரா* என்ற பெயரில் நான்கு நாள் கலை நிகழ்ச்சி நடைபெறுகிறது. இவ்விழாவில் பங்குபெறப் பல கல்லூரிகளில் இருந்து மாணவர்கள் ஆர்வத்துடன் வருகின்றனர். ரிவேராவின் போது எண்ணற்ற விளையாட்டு, நடனம், பாட்டு, எழுத்து, இசை மற்றும் புதிர்ப் போட்டிகள் நடைபெறும். 2024 ஆம் ஆண்டு கிரிக்கெட் வீரர் சிவம் துபே சிறப்பு விருந்தினராகக் கலந்து கொண்டார்.
# வேலூர் தொழில்நுட்ப பல்கலைக்கழகம்

## கல்லூரி கட்டிட அமைப்பு, வசதிகள்

வி.ஐ.டி. பல்கலைக்கழகத்தில் மாணவர்களுக்குத் தேவையான எல்லா வசதிகளும் உள்ளன. ஒவ்வொரு துறைக்கும் தனித்தனி கட்டிடம் ஒதுக்கப்பட்டு வகுப்புகள் நடைபெறுகின்றன. இவை தவிர, மாணவர்களுக்கென 13 விடுதிகளும், மாணவிகளுக்கென 4 விடுதிகளும் செயல்பட்டு வருகின்றன. அனைத்து விடுதிகளிலும் விளையாட்டு மைதானங்கள் மற்றும் நீச்சல் குள வசதிகள் செய்யப்பட்டு உள்ளன.  
இதைத் தவிர, ஆண்டுதோறும் பல வழிகளில் மாணவர்களின் நன்மைக்காகப் பல திட்டங்கள் நடைமுறை படுத்தப்பட்டு வருகின்றன.
# வேலூர் தொழில்நுட்ப பல்கலைக்கழகம்

## சமூக நிகழ்வுகள்

பல்வேறு அமைப்புகளுடை இணைந்து இந்நிறுவனம் சமூக நிகழ்வுகளை நடத்திவருகிறது. இந்து தமிழ் திசை நிறுவனத்துடன் இணைந்து *இந்து தமிழ் திசை - நாளைய விஞ்ஞானி* எனும் மாணவர்களுக்கான அறிவியல் நிகழ்வை நடத்தியது. இதன் பாவேந்தர் பாரதிதாசன் தமிழ் இலக்கிய மன்றத்தின் மூலம் தூய தமிழ்ப் பயிலரங்கம், திருக்குறள் ஒப்புவித்தல் போட்டி உள்ளிட்ட பல்வேறு நிகழ்வுகள் நடைபெறுகின்றன.
# இருமுகக் குலங்கள்

கணிதத்திலும் இன்னும் மற்ற அறிவியல் சார்ந்த துறைகளிலும் **இருமுகக்குலங்கள்** (Dihedral Groups) என்று அழைக்கப்படும் குல வகைகள் வழங்கப்படுகின்றன. ஒரு சமப் பல்கோணத்தின் சமச்சீர்களை அலசும்போது தவறாமல் ஏற்படும் கணித அமைப்புகள்தான் இவை. <math> n > 2 </math>, பக்கங்களுள்ள சமப்பன்முகியின் <math> 2n </math> சமச்சீர்களால் -- சுழற்சிகளும் எதிர்வுகளும் --ஏற்படுகின்ற குலம் **D**<sub>n</sub> என்ற குறியீட்டால் அழைக்கப்படும். பெயரால் குறிக்கப் படும்போது, **3-வது இருமுகக்குலம்** (**D**<sub>3</sub>), **4-வது இருமுகக்குலம்** (**D**<sub>4</sub>), ... , **<math>n</math>-வது இருமுகக்குலம்** (**D<sub>n</sub>**) என்று சொல்வோம். இவைகளெல்லாம் பரிமாற்றலல்லாத குலங்கள்.
# இருமுகக் குலங்கள்

## இருமுகக்குலத்தின் உறுப்புகள்

*n* பக்கங்களுள்ள ஒரு சமபக்க பன்முகியில் 2*n* வெவ்வேறு சமச்சீர்கள் உள்ளன.இவைகளிள் *n* சுழற்சிச்சமச்சீர்களும் *n* பிரதிபலிப்புச் சமச்சீர்களும் அடங்கும். இவையே D<sub>*n*</sub> என்ற இருமுகக் குலத்திற்குக் காரணமாகின்றன. *n* ஒற்றைப்படையாயிருந்தால், சமச்சீர் அச்சுகள் ஒரு பக்கத்தின் மையப்புள்ளியையும் எதிரிலுள்ள உச்சிப்புள்ளியையும் சேர்க்கும். *n* இரட்டைப்படையாயிருந்தால்
*n*/2 அச்சுகள் எதிரெதிர் பக்கங்களின் மையப்புள்ளிகளையும், *n*/2 அச்சுகள் எதிரெதிர் உச்சிப்புள்ளிகளையும் சேர்ப்பன. ஆக, இரண்டு சூழ்நிலையிலும் மொத்தம் *n* சமச்சீர் அச்சுகள் இக்குலத்திற்கு 2*n* உறுப்புகளை வழங்குகின்றன. ஓர் அச்சில் செய்யப்படும் பிரதிபலிப்பு மற்றொரு அச்சில் செய்யப்படும் பிரதிபலிப்பினால் தொடரப்பட்டால் அச்சுகளுக்கிடையேயுள்ள கோணத்தைப்போல் இருபங்கு கோணத்தையுடைய சுழற்சியில் முடியும்.கீழேயுள்ள படிமம் D<sub>8</sub> இலுள்ள 16 உறுப்புகளை சாலைகளிலுள்ள *நில்* குறிமூலம் காட்டுகிறது.  
முதல் வரிசை எட்டு சுழற்சிகளையும் இரண்டாவது வரிசை எட்டு பிரதிபலிப்புகளையும் காட்டுகின்றன.
# இருமுகக் குலங்கள்

## 3-வது இருமுகக்குலம் (கிரமம் 6)

இது ஒரு சமபக்க முக்கோணத்தின் சமச்சீர்க்குலம்.மூன்று சுழற்சிகளும் மூன்று எதிர்வுகளும் கொண்டது. ஒவ்வொரு எதிர்வும் முக்கோணத்தின் ஓர் உச்சியிலிருந்து எதிர் பக்கத்திற்குப்போகும் செங்குத்துக்கோட்டில் பிரதிபலிப்பு. உச்சிகளை 1,2,3 எனப்பெயரிட்டால், ஆறு சமச்சீர்களையும் வரிசைமாற்றங்களாக எழுதலாம்:  
::(1)(2)(3) = முற்றொருமை; (123) ; (132); (1)(23); (2)(13) ; (3)(12).  
இவ்வாறில், முதல் மூன்றும் சுழற்சிகள்; பின் மூன்றும் எதிர்வுகள். ஆக, **D<sub>3</sub>** சமச்சீர்குலமான **S<sub>3</sub>** உடன் சம அமைவியமுடையது.அதாவது இரண்டிற்கும் இடையே இருவழிக்கோப்பு உளது.பார்க்ககெய்லி குல அட்டவணை.
# இருமுகக் குலங்கள்

## 4-வது இருமுகக்குலம் (கிரமம் 8)

இது **D<sub>4</sub>** எனப்படும். இதிலுள்ள எட்டு உறுப்புகளும் ஒரு சதுரத்தின் சமச்சீர்கள். இக்குலத்திற்கு மற்றுமொரு பெயர் **எட்டுறுப்புக்குலம்** (Octic Group).
# இந்திய பங்கு மற்றும் பரிவர்த்தனை வாரியம்

**செபி** (*SEBI*) செபி என்றால் என்ன **என்று பரவலாக அறியப்படும் **இந்திய பங்கு மற்றும் பரிவர்த்தனை வாரியம்''' (Securities and Exchange Board of India) இந்தியாவில் பங்குச் சந்தைகள், நிதிச் சந்தைகள் ஆகியவற்றை ஒழுங்குபடுத்தும் கட்டுப்பாட்டு அமைப்பு. மும்பை நகரைத் தலைமையிடமாகக் கொண்டு செயல்படும் இவ்வமைப்பு 1988ஆம் ஆண்டு உருவாக்கப்பட்டது.
# இந்திய பங்கு மற்றும் பரிவர்த்தனை வாரியம்

## நிறுவன கட்டமைப்பு

| பெயர் | பதவி |  |
| --- | --- | --- |
| அஜய் த்யாகி | தலைவர் |  |
| M. S. Sahoo | முழு நேர உறுப்பினர் |  |
| டாக்டர் K.M. ஆபிரகாம் | முழு நேர உறுப்பினர் |  |
| Prashant Saran | முழு நேர உறுப்பினர் |  |
| CA. T. V. Mohandas Pai | இயக்குநர், இன்ஃபோசிஸ் |  |
| Dr. Thomas Mathew | Joint Secretary, நிதி அமைச்சகம் |  |
| V. K. Jairath | Member Appointed |  |
| ஆனந்த் சின்கா | துணை கவர்னர், இந்திய ரிசர்வ் வங்கி | } |  
முன்னாள் தலைவர்கள் பட்டியல்::
| பெயர் | முதல் | வரை |  |
| --- | --- | --- | --- |
| சி பி பாவே | 18 பிப்ரவரி 2008 | 18 பிப்ரவரி 2011 |  |
| எம். தாமோதரன் | 18 பிப்ரவரி 2005 | 18 பிப்ரவரி 2008 |  |
| ஜி என் பாஜ்பாய் | 20 பிப்ரவரி 2002 | 18 பிப்ரவரி 2005 |  |
| டி ஆர் மேத்தா | 21 பிப்ரவரி 1995 | 20 பிப்ரவரி 2002 |  |
| எஸ் எஸ் நட்கர்னி | 17 ஜனவரி 1994 | 31 ஜனவரி 1995 |  |
| ஜி வி ராமகிருஷ்ணா | 24 ஆகஸ்ட் 1990 | 17 ஜனவரி 1994 |  |
| டாக்டர் எஸ் ஏ தவே | 12 ஏப்ரல் 1988 | 23 ஆகஸ்ட் 1990 | } |
# பிராங்க்ஃபுர்ட் பங்கு சந்தை

**பிராங்க்ஃபுர்ட் பங்கு சந்தை** (இடாய்ச்சு :*FWB Frankfurter Wertpapierbörse*, *Frankfurt Stock Exchange* ) ஜெர்மனியில் பிராங்க்ஃபுர்ட்டில் அமைந்துள்ள ஒரு பங்கு சந்தை ஆகும்.  
பிராங்பேர்ட் பங்கு சந்தை உலகின் மிகப்பெரிய பங்கு சந்தைகளில் ஒன்றாக உள்ளது. ஐரோப்பிய சந்தையில் ஒரு மிக பெரிய பங்கு பரிவர்த்தனை சந்தையாக உள்ளது. ஃப்ராங்பர்ட் பங்கு பரிவர்த்தனை 250 மேற்பட்ட சர்வதேச வர்த்தக நிறுவனங்கள் கொண்டிருக்கிறது.
# உயிரிப்பலபடி

**உயிரிப்பலபடி** என்பது உயிருள்ளவற்றால் உருவாக்கப்படும் பலபடி ஆகும். பாலிநூக்ளியோடைடுகள், பாலிபெப்டைடுகள் மற்றும் பாலிசாக்கரைடுகள் உயிரிப்பலபடிகளுக்கு உதாரணங்கள் ஆகும்.  
புவியில் மிக அதிகமாய்க் காணப்படும் உயிரிப் பலபடி செல்லுலோஸ் ஆகும். தாவர உடலில் 33 விழுக்காடு செல்லுலோஸ் உள்ளது. பருத்தியில் 90 விழுக்காடும் மரக்கட்டையில் பாதியும் செல்லுலோசால் ஆனவை.
# மர்லோன் மல்லவராரச்சி

**மர்லோன் மல்லவராரச்சி** (*Marlon Mallawarachchi*), பிறப்பு: அக்டோபர் 25 1966, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988-89 பருவ ஆண்டில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
# மர்லோன் மல்லவராரச்சி

## மூலம்

- மர்லோன் மல்லவராரச்சி, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# உசான் மனோகர

**உசான் மனோகர** (*Ushan Manohara*), பிறப்பு: ஆகத்து 26 1989, இலங்கை காலிப் பிரதேச அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
# உசான் மனோகர

## மூலம்

- உசான் மனோகர, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# யூனோ (விண்கலம்)

| instruments_list =
| insignia = Juno mission insignia.svg
| insignia_caption = *யூனோ* திட்ட ஒட்டு
| insignia_size =
| programme = **புதிய புரொன்டியர்சு திட்டம்**
| previous_mission = *நியூ ஹரைசன்ஸ்*
| next_mission = *ஒசைரிசு-ரெக்சு*
}}
***யூனோ*** (*Juno*; **ஜூனோ**) என்பது அமெரிக்காவின் நாசா நிறுவனத்தின் வியாழனைச் சுற்றிவரும் ஒரு விண்ணுளவி ஆகும். உரோமைத் தொன்மவியலின் படி, கடவுள்களின் அரசியான யூனோ என்ற பெயர் இவ்விண்கலத்திற்கு சூட்டப்பட்டது. இவ்விண்கலம் கேனவரல் முனையில் இருந்து 2011 ஆகத்து 5-ஆம் நாள் ஏவப்பட்டது. *யூனோ* வியாழக் கோளின் துருவப் பாதையில் 2016 சூலை 5 இல் இணைந்தது. இதன் திட்டம் நிறைவடைந்தவுடன், *யூனோ* வியாழனின் வளிமண்டலத்தில் விடப்படும்.யூனோவின்  
1995 முதல் 2003 வரை வியாழனைச் சுற்றிவந்த அணுவாற்றலுடன் கூடிய *கலிலியோ* விண்கலத்திற்குப் பின்னர், வியாழனைச் சுற்றி வந்த இரண்டாவது விண்கலம் *யூனோ* ஆகும்.
# யூனோ (விண்கலம்)

## நோக்கம்

வியாழனின் முனைவுச் சுற்று வட்டத்திற்கு இது சென்று அங்கிருந்து அக்கோளின் பொதிவுகள், ஈர்ப்புப் புலம், காந்தப் புலம், வியாழனின் காந்தக்கோளம் போன்றவற்றை ஆராயும். அத்துடன், வியாழன் எவ்வாறு தோன்றியது, பாறைகளை அது கொண்டுள்ளதா, அங்குள்ள நீரின் அளவு, கோளில் அதன் திணிவுப் பரம்பல் போன்றவற்றையும் ஆராயும். வியாழனுக்கு சூரிய ஆற்றலைப் பயன்படுத்திச் செல்ல விருக்கும் முதலாவது விண்கலம் இதுவாகும்.
# யூனோ (விண்கலம்)

## செலவு

இவ்விண்கலத்திட்டம் ஆரம்பத்தில் 2009 சூன் மாதத்தில் ஏவுவதற்காக 700 மில்லியன் அமெரிக்க வெள்ளி செலவில் திட்டமிடப்பட்டது. ஆனாலும், நாசாவின் வரவு-செலவுத் திட்டத்தில் ஏற்பட்ட பற்றாக்குறையினால் ஆகத்து 2011 இற்குப் பின்போடப்பட்டது. தற்போது இதன் மொத்தச் செலவீனம் $1.1&nbsp;பில்லியன் ஆக மதிப்பிடப்பட்டுள்ளது.
# யூனோ (விண்கலம்)

## வியாழன் கோளை அடைந்த விண்கலம்

அமெரிக்காவின் நாசா விண்வெளி ஆராய்ச்சி நிறுவனம் வியாழன் கிரகத்தை ஆராய அனுப்பிய ஜுனோ விண்கலன் வியாழன் கிரக சுற்றுவட்டப்பாதையில் 2016 ஆம் ஆண்டு சூலை மாதம் இணைந்தது.  
வியாழனை நோக்கிப் பயணித்த அந்த கலன், சூரியக் குடும்பத்தில் மிகப்பெரிய கோளான வியாழனின் ஈர்ப்பாற்றல் மண்டலத்தால் பிடிக்கப்பட ஏதுவாக, தனது இயந்திரத்தை 35 நிமிடங்கள் வரை இயக்கி, தனது வேகத்தைக் குறைத்துக்கொண்டது. அதன் பின் அது வியாழனின் ஈர்ப்பாற்றலால் கவரப்ப்பெற்று, அதன் சுற்றுவட்டப் பாதையில் இணைந்தது.  
ஏறக்குறைய 800 மில்லியன் கி.மீ. தொலைவில் இந்த சாதனை நடந்ததைக் காட்டும் ஒலிக் குறிப்பலைகளை யூனோ பூமிக்கு அனுப்பியது.
.  
நாசாவின் நியூ ஃபுரொண்டியர்சு வகைத் திட்டத்தில் யூனோ இரண்டாவது விண்கலம் ஆகும். முதலாவது விண்கலம் நியூ ஹரைசன்ஸ் 2006 ஆம் ஆண்டில் புளூட்டோ என்ற குறுங்கோளை நோக்கி ஏவப்பட்டது. இது புளூட்டோவை 2015 இல் அடைந்தது.
# யூனோ (விண்கலம்)

## கலிலியோ தகடும் இலேகோ உருவப் பொம்மைகளும்

கலிலியோ கலிலியின் நினைவாக யூனோ அவரது கையினால் எழுதப்பட்ட தகடொன்றை வியாழனுக்கு சுமந்து செல்கிறது. இது இத்தாலிய விண்வெளி ஆராய்ச்சி நிறுவனத்தினால் வழங்கப்பட்டதாகும். கலிலியோ கலிலியின் உருவத்துடன் 1610ல் அவரது கைப்பட எழுதப்பட்ட வாசகத்தையும் இது கொண்டுள்ளது..  
அத்துடன் யூனோ மூன்று லெகோ உருவ பொம்மைகளையும் சுமந்து செல்கிறது. அவை கலிலியோ, உரோமக் கடவுளர்களாகக் கருதப்படும் வியாழனும் (சூப்பிட்டர்) அவரது மனைவியுமான ஜுனோ. உரோமப் புராணப்படி, உரோமக் கடவுளான வியாழன் தனது தவறுகளை மறைப்பதற்காக தன்னைச் சுற்றி மேகங்களால் மறைப்பொன்றை ஏற்படுத்தினான். வியாழனின் மனைவி யூனோ, மேகங்களினூடாக உற்று நோக்கி அவனது உண்மையான தோற்றத்தை வெளிப்படுத்தினாள் என்று கூறப்படுகிறது. யூனோ பொம்மை உண்மையை துலக்குவதற்காக உருப்பெருக்கி கண்ணாடி ஒன்றையும், வியாழன் மின்னல் வேலையும், கலிலியோ பொம்மை அவரது தொலைநோக்கிக் கருவியையும்உ கொண்டுள்ளன.
# எஸ். மனுரத்ன

**எஸ். மனுரத்ன** (*S. Manuratne*), இலங்கை மாத்தறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998-99 பருவ ஆண்டில், இலங்கை மாத்தறை விளையாட்டுக்கழக அணி உறுப்பினராக பங்குகொண்டார்.
# எஸ். மனுரத்ன

## மூலம்

- எஸ். மனுரத்ன, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டிரவின் மெதீவ்

**டிரவின் மெதீவ்** (*Trevin Mathew*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1997/98 பருவ ஆண்டில், இலங்கை கோல்ட் விளையாட்டுக்கழக அணி உறுப்பினராக பங்குகொண்டார்.
# டிரவின் மெதீவ்

## மூலம்

- டிரவின் மெதீவ், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ஹோமோசிஸ்டீன்

**ஹோமோசிஸ்டீன்** (Homocysteine) என்னும் அமினோ அமிலத்தின் வாய்பாடு: HSCH<sub>2</sub>CH<sub>2</sub>CH(NH<sub>2</sub>)CO<sub>2</sub>H. இது, சிஸ்டீன் அமினோ அமிலத்திற்கு ஒப்பானதாகும். ஆனால், சிஸ்டீனைக் காட்டிலும் ஒரு மீத்தைலீன் (-CH<sub>2</sub>-) தொகுதியை அதிகமாகக் கொண்டுள்ளது. ஹோமோசிஸ்டீன், மெத்தியோனின் அமினோ அமிலத்திலுள்ள இறுதி மீத்தைல் [C<sup>ε</sup>] தொகுதியை நீக்குவதன் மூலம் தொகுக்கப்படுகிறது. மீண்டும், பி-விட்டமின்கள் (உயிர்சத்துக்கள்) துணையுடன் மறுசுழற்சி முறையில் மெத்தியோனின் அமிலமாகவோ, அல்லது சிஸ்டீனாகவோ மாற்றம் பெறக் கூடியது.  
இரத்த ஓட்டத்தில் அதிக அளவு ஹோமோசிஸ்டீன் அளவுகள் இருப்பது இதயகுழலிய நோயுடன் (மாரடைப்பு) தொடர்புப் படுத்தப்பட்டாலும், இதன் அளவைக் குறைப்பதனால் நோய் அறிகுறிகளில் மாற்றம் தெரிவதில்லை.
# ஹோமோசிஸ்டீன்

## கட்டமைப்பு

நடுநிலை அமிலக்காரக் குறியீட்டில் (pH=7.0) ஹோமோசிஸ்டீன் இருமுனை அயனிவடிவத்தில் உள்ளது. (*S*)-ஹோமோசிஸ்டீன் (இடது) மற்றும் (*R*)-ஹோமோசிஸ்டீனின் (வலது) பீட்டாடைன் வடிவம்:
<></>
# ஹோமோசிஸ்டீன்

## உயிரித்தொகுப்பு மற்றும் உயிர்வேதிப் பணிகள்

ஹோமோசிஸ்டீனை உணவிலிருந்துப் பெற முடியாது. மாறாக, மெத்தியோனின் அமினோ அமிலத்திலிருந்து பல்படிமுறையில் தொகுக்கப்படுகின்றது. <small>L</small>-ஹோமோசிஸ்டீன் முதன்மையாக இரண்டு இறுதி நிலைகளை அடைகிறது: டெட்டிராஹைட்ரோஃபோலியேட் மூலமாக மெத்தியோனினாக மாற்றப்படுதல் அல்லது சிஸ்டீனாக மாற்றப்படுதல்.
# ஹோமோசிஸ்டீன்

## குருதியில் ஹோமோசிஸ்டீன் அளவுகள்

**குருதி சோதனையில் ஹோமோசிஸ்டீனின் மேற்கோள் வீச்சு**  
| **பாலினம்** | **வயது ** | **கீழ் எல்லை** | **மேல் எல்லை** | **அலகு** | **ஏற்றம்** | **சிகிச்சைக்குரிய இலக்கு** |
| --- | --- | --- | --- | --- | --- | --- |
| பெண் | 12–19 ஆண்டுகள் | 3.3 | 7.2
(அ)
< 85 μg/dL | 100 | μg/dL |  |
| >60 ஆண்டுகள் | 4.9 | 11.6 | μmol/L |  |  |  |
| 66 | 160 | μg/dL |  |  |  |  |
| ஆண் | 12–19 ஆண்டுகள் | 4.3 | 9.9 | μmol/L | > 11.4 μmol/L
(அ)
> 150 μg/dL |  |
| 60 | 130 | μg/dL |  |  |  |  |
| >60 ஆண்டுகள் | 5.9 | 15.3 | μmol/L |  |  |  |
| 80 | 210 | μg/dL |  |  |  |  |
# கே. மென்டிஸ்

**கே. மென்டிஸ்** (*K. Mendis*), இலங்கை களுத்துறைப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1991-92 பருவ ஆண்டில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
# கே. மென்டிஸ்

## மூலம்

- கே. மென்டிஸ், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பிரதீப் முனிதாச

**பிரதீப் முனிதாச** (*Pradeep Munidasa*), பிறப்பு: ஆகத்து 12 1978, இலங்கை கண்டிப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டில், இலங்கை கண்டி விளையாட்டுக்கழக அணி உறுப்பினராக பங்குகொண்டார்.
# பிரதீப் முனிதாச

## மூலம்

- பிரதீப் முனிதாச, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சீன மக்களாட்சிக் கட்சி

**சீன மக்களாட்சிக் கட்சி** *(Democracy Party of China)* என்பது சீன மக்கள் குடியரசில் துவங்கப்பட்ட ஓர் அரசியல் கட்சி ஆகும. இது சீனப் பொதுவுடமைக் கட்சி ஆட்சியால் தடை செய்யப்பட்டு விட்டது.  
சீன மக்களாட்சிக் கட்சி துவங்கப்பட்ட நாள் மற்றும் வரலாறு தெளிவாகத் தெரியவில்லை. மேற்கத்திய நாடுகளின் ஆதாரங்களின் படி தியனன்மென் சதுக்கப் போரட்டக்காரர்கள் சீன மக்களாட்சிக் கட்சியினர் என்று கருதப்படுகிறது.
# தம்பையா முருகேசர்

**தம்பையா முருகேசர்** (*Tambyah Murugaser*), (1924–1994) இலங்கை அணியின் துடுப்பாட்டக்காரர், முகாமையாளர். களத்தடுப்பிலும் இவரின் பணி குறிப்பிடத்தக்கது. இவர் பல முதல்தர துடுப்பாட்டப் போட்டிகளில் கலந்து கொண்டுள்ளார். இவர் தமிழ்யூனியன் விளையாட்டுக்கழக அணி உறுப்பினராக பங்குகொண்டார்.
# தம்பையா முருகேசர்

## மூலம்

- தம்பையா முருகேசர் , - சன்டே லீடர் இலிருந்து விளையாட்டுவீரர் விபரக்குறிப்பு
# எச். மல்லவதந்துர

**எச். மல்லவதந்துர** (*H. Mallawathanthre*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டில், இலங்கை நொன்டர்ஸ் கிரிப்ஸ் விளையாட்டுக்கழக அணி உறுப்பினராக பங்குகொண்டார்.
# எச். மல்லவதந்துர

## மூலம்

- எச். மல்லவதந்துர, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சூரிக உபநிடதம்

**சூரிக உபநிடதம்** என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 33 வது உபநிஷத்து. உபநிடத வகைகளில் இது யோக உபநிடதங்கள் என்ற பகுப்பைச்சேர்ந்தது.அறிவு என்ற கத்தியால் கருமத்தளையை வெட்டி வீடு பெற வழி காட்டுவதால், இது 'கத்தி' என்ற பொருளுடைய 'சூரிக' என்ற பெயருடன் விளங்குகிறது.
# சூரிக உபநிடதம்

## முக்கிய கருத்து

ஒரே ஒரு கருத்துதான், ஆனால் ஆழமாக உபதேசிக்கப்படும் கருத்து. யோகசித்தியில் நிலைபெற்று மீண்டும் பிறவாநிலையை அடைவதற்கு, கூர்மையான மனதைக் கொண்டு இடைவிடாது யோகத்தைப் பயிற்சி செய்து கீழிருந்து மேலாக ஒவ்வொரு மர்மஸ்தானத்திலும் பிராண சக்தியை விடுவிக்கவேண்டும். கழுத்துப் பக்கத்தில் சேரும் நூற்றொரு நாடிகளையும் அடைந்து, அவற்றின் மத்தியில் உள்ள இடை, பிங்களை, சுஷும்னை முதலிய நாடிகளைக் காண்பவனே ரகசியமறிந்தவனாவன். ஜாதி மலருடன் சேர்ந்த எண்ணெய் எப்படி அதன் மணத்தை அடைகிறதோ அப்படியே நல்ல எண்ணங்களாலும் தீய எண்ணங்களாலும் அந்த நாடி மணமுடையதாகிறது. இவ்விதம் யோகத்தை உணர்ந்தவன் கடுமையான பிராணாயாமத்தினாலும் ஓம்கார தியானத்தினாலும் எல்லாத் தளைகளிலிருந்தும் விடுபடுகிறான்.
# சூரிக உபநிடதம்

## பொன்மொழி

சித்தத்தை வென்றவன் சந்தடியில்லாத இடத்தில் வீற்றிருந்து பற்றற்றவனாய் தத்துவ யோகத்தை உணர்ந்து, ஆசையற்றவனாய் மெதுவாக, மெதுவாக, ஒரு எரியும் விளக்கு எரிந்துவிட்டு எப்படி ஒடுங்குகிறதோ அப்படி ஒடுங்கவேண்டும்.
# சூரிக உபநிடதம்

## துணைநூல்கள்

- http://www.astrojyoti.com/KshurikaUpanishad.htm
- உபநிஷத்ஸாரம். உரையாசிரியர் 'அண்ணா'. ராமகிருஷ்ண மடம், சென்னை. 1991
# முகம்மது நமீஸ்

**முகம்மது நமீஸ்** (*Mohamed Namiz*), பிறப்பு: சூலை 6 1969, இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988-89 பருவ ஆண்டில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.
# முகம்மது நமீஸ்

## மூலம்

- முகம்மது நமீஸ், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ஜயந்து நீலவீர

**ஜயந்து நீலவீர** (*Jayathu Neelaweera*), பிறப்பு: சூலை 31 1984, இலங்கை பானந்துறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டில், இலங்கை பானந்துறை விளையாட்டுக்கழக அணி உறுப்பினராக பங்குகொண்டார்.
# ஜயந்து நீலவீர

## மூலம்

- ஜயந்து நீலவீர - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ரய்கம்ஆரச்சிகே நிலஞ்சன

**ரய்கம்ஆரச்சிகே நிலஞ்சன** (*Raigamacharige Nilanjana*), பிறப்பு: மார்ச்சு 20 1975, இலங்கை கொழும்புப் பிரதேச அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1996/97 பருவ ஆண்டில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
# ரய்கம்ஆரச்சிகே நிலஞ்சன

## மூலம்

- ரய்கம்ஆரச்சிகே நிலஞ்சன, - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# இரட்டைக்கிளவி

**இரட்டைக்கிளவி** என்பது இரட்டைச் சொற்களாய்ச் சேர்ந்து ஒரு தன்மைப்பட்டு நின்று,
வினைக்கு அடைமொழியாய்க் குறிப்புப் பொருள் உணர்த்தி வருவதாகும். இது இரட்டைச் சொல்லாகவே
வரும். பிரித்தால் பொருள் தராது.  
எ.கா:
1. நீர் **சலசல** என ஓடிற்று
1. மரம் **மடமட** என முறிந்தது
1. **கசகச** என வேர்வை
1. **கலகல** என சிரித்தான்
1. **படபட** ப்பான பேச்சு
1. **கமகம** என மணந்தது முல்லை
1. **கரகரத்த** குரலில் பேசினான்
1. **கிச்சுக்கிச்சு** மூட்டினாள் பேத்தி
1. **கிசுகிசு** ஒன்றைக் கேட்டேன்
1. **கிடுகிடு** பள்ளம் பார்த்தேன்
1. **கிளுகிளு** படம் பார்த்தாராம்
1. **கிறுகிறு** என்று தலை சுற்றியது
1. **கீசுகீசு** என குருவிகள் கத்தின
1. **குசுகுசு** என்று அதை சொன்னார்
1. **குடுகுடு** கிழவர் வந்தார்
1. **குபுகுபு** என குருதி கொட்டியது
1. **கும்கும்** என்றும் குத்தினார்
1. **குளுகுளு** உதகை சென்றேன்
1. **குறுகுறுத்தது** குற்ற நெஞ்சம்
1. **கொழகொழ **என்று ஆனது சோறு
1. **கொழுகொழு **என்று குட்டி
1. **சதசத **என்ற சேற்றில் விழுந்தேன்
1. **சரசர **என்று மான்கள் ஓடின
1. **சவசவ **என்று முகம் சிவந்தது
1. **சாரைசாரையாக** மக்கள் வந்தனர்
1. **சிலுசிலு **என் காற்று வீசியது
1. **சுடசுட** தோசைக் கொடுத்தாள்
1. **சொரசொரப்பான** தாடி
1. **தகதக **மின்னும் மேனி
1. **தடதட** என் கதவைத் தட்டினான்
1. **தரதர **என்று இழுத்து சென்றான்
1. **தளதள** என்று ததும்பும் பருவம்
1. **திக்குத்திக்கு** என் நெஞ்சம் துடிக்கும்
1. **திடுதிடு **என நுழைந்தான் (திடு திடு என நுழைவதன் முன் எதிர் முடுகி அவர்களொடு” - திருப்புகழ் )
1. **திபுதிபு **என மக்கள் புகுந்தனர்
1. **திருதிரு **என விழித்தான்
1. **துறுதுறு** என்ற விழிகள்
1. **தைதை** என்று ஆடினாள்
1. **தொள தொள **என சட்டை அணிந்தார்
1. **நங்குநங்கு** எனக் குத்தினான்
1. **நணுகுநணுகு** எனும் அளவில் அச்சம் மேலிட (இலக்கியம்)
1. **நறநற** என பல்லைக் கடித்தான்
1. **நைநை** என்று அழுதாள்
1. **நொகுநொகு (நெகுநெகு) **என்று மாவை அரைத்தாள்
1. **பக்குப்பக்கு **என்று நெஞ்சு அடிக்கும்
1. **படபட **என இமைகள் கொட்டும்
1. **பரபரப்பு** அடைந்தது ஊர்
1. **பளபள** என்று பாறை மின்னியது
1. **பிசுபிசுத்தது** போராட்டம்
1. **பேந்தப்பேந்த** விழித்தான்
1. **பொதபொத **பன்றியின் வயிறு
1. **பொலபொல** என வடித்தாள் கண்ணீர்
1. **மங்குமங்கு (மாங்கு மாங்கு) **என்று வேலை செய்தால் போதுமா?
1. **மசமச** என்று நிற்கவில்லை
1. **மடக்கு மடக்கு** எனவும் குடித்தார்
1. **மடமட **என நீரைக் குடித்தார்
1. **மலங்க மலங்க** விழித்தான்
1. **மள மள **என எல்லாம் நிகழ்ந்தது
1. **மாங்குமாங்கு** என்று உழைப்பார்
1. **மினுகு மினுகு **என்று செழிப்புற்றிருந்த மேனி (இலக்கியம்)
1. **முணுமுணுத்து **அவர் வாய்
1. **மொச்சுமொச்சு** என்று தின்றார் பாட்டன்
1. **மொசுமொசு** என மயிர்
1. **மொலு மொலென்று** அரிக்கிறது சிரங்கு
1. **மொழுமொழு **என்று தலை வழுக்கை.
1. **மொறு மொறு **என்று சுட்டாள் முறுக்கு
1. **லபக்கு லபக்கென்று **முழுங்கினார்
1. **லபலப **என்று அடித்துக் கொண்டாள்
1. **லபோலபோ** என அடித்துக் கொண்டாள்
1. **லொடலொட** என்றும் பேசுவாள்
1. **வடவட **என வேர்த்தன கைகள்
1. **வதவத **என ஈன்றன குட்டிகள்
1. **வழவழ **என்று பேசினாள் கிழவி (“வழ வழ என உமிழ் அமுது கொழ கொழ என ஒழிகி விழ” - திருப்புகழ்)
1. **விக்கி விக்கி **அழுதது குழந்தை
1. **விசுவிசு **என்று குளிர் அடித்தது
1. **விறுவிறுப்பான** கதையாம்
1. **வெடவெட** என நடுங்கியது உடல்
1. **வெடுவெடு** என நடுங்கினாள்
1. **வெதுவெதுப்பான **நீரில் குளித்தாள்
1. **வெலவெல** என்று நடுங்கினேன்.
1. **ஜிகிஜிகு** ராணி ஜில்ராணி
1. **தொபு தொபு**வென்று மழை வெள்ளம் கொட்டியது
# ஷமிந்த நிரோசன்

**ஷமிந்த நிரோசன்** (*Chaminda Niroshan*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1993-94 பருவ ஆண்டில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# ஷமிந்த நிரோசன்

## மூலம்

- ஷமிந்த நிரோசன், - - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# கேள்வி

ஒன்றனைப் பற்றி அறிந்து கொள்ள ஒருவரை ஒருவர் வினவுகின்றனர். இதை வினா என்கின்றனர்.
# கேள்வி

## வினா வகைகள்

வினா ஆறு வகைப்படும்.  
1. அறிவினா
1. அறியா வினா
1. ஐய வினா
1. கொளல் வினா
1. கொடை வினா
1. ஏவல் வினா
# கேள்வி

## வினா வகைகள்

### அறிவினா

தம் அறிவோடு பிறர் அறிவை ஒப்பிட்டுப் பார்ப்பதற்கும், பிறர் அறிவை அளந்தறியவும் அறியாதவர்க்கு உண்மைப் பொருளை உணர்த்தவும் தாம் அறிந்த ஒரு பொருள் பற்றிப் பிறரிடம் வினாவுவது அறிவினா ஆகும்.  
*எ.கா:*  
இப்பாடற் பொருள் யாது? என ஆசிரியர் மாணவரிடம் வினாவுதல், அவன் அறிவை அளந்தறியவும், உண்மைப் பொருளை அவனுக்கு உணர்த்தவுமாதலின் இவ்வினா அறிவினாவாகும்.
# கேள்வி

## வினா வகைகள்

### அறியா வினா

இப்பாடற் பொருள் யாது? என மாணவன் ஆசிரியரிடம் வினாவுதல்.  
மாணவன் தான் அறியாத பொருளை அறிந்து கொள்ள வினாவுதல் அறியா வினாவாகும்.
# கேள்வி

## வினா வகைகள்

### ஐய வினா

தொலைவில் தோன்றுவது எருதோ? பசுவோ?  
இதுவோ அதுவோ என ஐயத்தைப் போக்கிக் கொள்ள வினாவுதல் ஐய வினாவாகும்.
# கேள்வி

## வினா வகைகள்

### கொளல் வினா

ஒன்றனைப் பெற்றுக் கொள்ளும் பொருட்டுப் பிறரிடம் வினாவும் வினா கொளல் வினாவாகும்.  
*எ.கா:*  
பத்தாம் வகுப்பு மாணவன் புத்தகக் கடைக்குச் சென்று “பத்தாம் வகுப்புத் தமிழ்ப் புத்தகம் உள்ளதோ?” என்று வினாவுவது கொளல் வினாவாகும்.
# கேள்வி

## வினா வகைகள்

### கொடை வினா

இல்லாதவர்க்கு ஒரு பொருளைக் கொடுத்தற் பொருட்டு வினாவுவது கொடை வினாவாகும்.  
புலவரிடம் பொருள் இல்லையோ? என்று மன்னன் புலவரிடம் வினாவுதல் கொடை வினாவாகும். கொடுத்தற் பொருட்டு வினாவுவதால் கொடை வினாவாயிற்று.